CELEX: 32020R1378
Language: hu
Date: 2020-10-01 00:00:00
Title: A Bizottság (EU) 2020/1378 végrehajtási rendelete (2020. október 1.) a lizin és a glutaminsav rézkelátjának valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

2.10.2020   
               
               
                  HU
               
               
                  Az Európai Unió Hivatalos Lapja
               
               
                  L 319/32
               
            
         A BIZOTTSÁG (EU) 2020/1378 VÉGREHAJTÁSI RENDELETE
         (2020. október 1.)
         a lizin és a glutaminsav rézkelátjának valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
                  
               
                     (2)
                  
                  
                     Az 1831/2003/EK rendelet 7. cikkének megfelelően kérelmet nyújtottak be a lizin és a glutaminsav rézkelátjának engedélyezésére vonatkozóan. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.
                  
               
                     (3)
                  
                  
                     A kérelem a „tápértékkel rendelkező adalékanyagok” adalékanyag-kategóriába sorolandó, a lizin és a glutaminsav rézkelátjának valamennyi állatfaj takarmány-adalékanyagaként való engedélyezésére vonatkozik.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2019. május 15-i véleményében (2) megállapította, hogy a javasolt használati feltételek mellett a lizin és a glutaminsav rézkelátja nincs káros hatással sem az állati egészségre, sem a fogyasztók biztonságára. Arra a következtetésre jutott továbbá, hogy az adalékanyag szemirritáló, valamint bőr- és légzőszervi szenzibilizáló, és belélegzése kockázatot jelent a felhasználók számára. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság megállapította továbbá, hogy az adalékanyag más rézvegyületekkel összehasonlítva nem jelent további kockázatot a környezetre nézve, és valamennyi állatfaj tekintetében hatékony rézforrást jelent. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
                  
               
                     (5)
                  
                  
                     Az említett adalékanyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek az adalékanyag felhasználóira vonatkozó védintézkedések mellett teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 1-jén.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  EFSA Journal 2019; 17(6):5728.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        Az elem (Cu) mennyisége (mg/kg) a 12 %-os nedvességtartalmú teljes értékű takarmányban
                     
                  
                        
                           Kategória: tápértékkel rendelkező adalékanyagok. Funkcionális csoport: nyomelemek vegyületei
                        
                     
                  
                        3b415
                     
                     
                        –
                     
                     
                        A lizin és a glutaminsav rézkelátja
                     
                     
                        
                           Az adalékanyag összetétele:
                        
                        Rézkelát lizinnel és rézkelát glutaminsavval alkotott keveréke 1:1 arányban, por formájában,
                        17 és 19 % közötti réztartalommal,
                        19 és 21 % közötti lizintartalommal,
                        19 és 21 % közötti glutaminsav-tartalommal és legfeljebb 3 % nedvességtartalommal
                     
                     
                        Valamennyi állatfaj
                     
                     
                        –
                     
                     
                        –
                     
                     
                        Szarvasmarha:
                        
                                    —
                                 
                                 
                                    Szarvasmarha a kérődzés megindulása előtt: 15 (összesen);
                                 
                              
                                    —
                                 
                                 
                                    Egyéb szarvasmarhafélék: 30 (összesen).
                                 
                              
                                    —
                                 
                                 
                                    Juhok: 15 (összesen).
                                 
                              Kecskefélék: 35 (összesen)
                        Malacok:
                        
                                    —
                                 
                                 
                                    szopós- és elválasztott malacok legfeljebb 4 héttel az elválasztás utánig: 150 (összesen).
                                 
                              
                                    —
                                 
                                 
                                    az elválasztást követő 5. héttől az elválasztás utáni 8. hét végéig: 100 (összesen).
                                 
                              Rákfélék: 50 (összesen).
                        Egyéb állatok: 25 (összesen).
                     
                     
                        
                                    1.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    2.
                                 
                                 
                                    A lizin és a glutaminsav rézkelátjának forgalomba hozatala és készítmények adalékanyagaként való felhasználása megengedett.
                                 
                              
                                    3.
                                 
                                 
                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette esetleges kockázatok kezelésére, főként a nehézfémtartalom miatt, beleértve a nikkelt. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, az adalékanyagot és az előkeveréket megfelelő egyéni védőeszközökkel kell használni.
                                 
                              
                                    4.
                                 
                                 
                                    A címkézésen az alábbi szöveget kell feltüntetni:
                                    
                                                —
                                             
                                             
                                                Juhoknak szánt takarmány esetében, amennyiben a takarmány réztartalma meghaladja a 10 mg/kg-ot:
                                                „E takarmány réztartalma egyes juhfajták esetében mérgezést okozhat.”
                                             
                                          
                                                —
                                             
                                             
                                                Szarvasmarhának a kérődzés megkezdése után adandó takarmány esetében, amennyiben a takarmányban a réztartalom nem éri el a 20 mg/kg-ot:
                                                „E takarmány réztartalma rézhiányt okozhat azon szarvasmarhák esetében, amelyek magas molibdén- vagy kéntartalmú füvet legelnek.”
                                             
                                          
                              
                     
                        2030. október 22.
                     
                  
                        
                           A hatóanyagok jellemzése:
                        
                        Kémiai képletek:
                        Réz-2,6-diaminohexánsav, klorid- és hidrogén-szulfát sója: C6H15ClCuN2O6S
                        Réz-2-amino-pentándisav, nátrium- és hidrogén-szulfát sója: C5H9CuNNaO8.5S
                     
                  
                        
                           Analitikai módszerek
                            (1):
                        A takarmány-adalékanyag lizin- és glutaminsav-tartalmának számszerű meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS).
                                 
                              A takarmány-adalékanyag teljes réztartalmának számszerű meghatározására:
                        
                                    —
                                 
                                 
                                    induktív csatolású plazma atomemissziós spektrometria, ICP-AES (EN 15621) vagy
                                 
                              
                                    —
                                 
                                 
                                    atomabszorpciós spektrometria, AAS (EN ISO 6869)
                                 
                              A takarmány-adalékanyag kelátszerkezetének a kimutatására:
                        
                                    —
                                 
                                 
                                    közép-infravörös (IR) spektrometria a takarmány-adalékanyag mikroelem-, valamint lizin- és glutaminsav-tartalmának meghatározásával együtt
                                 
                              Az előkeverékek teljes réztartalmának számszerű meghatározására:
                        
                                    —
                                 
                                 
                                    induktív csatolású plazma atomemissziós spektrometria (ICP-AES (EN 15510 vagy EN 15621) vagy
                                 
                              
                                    —
                                 
                                 
                                    atomabszorpciós spektrometria, AAS (ISO 6869) vagy
                                 
                              
                                    —
                                 
                                 
                                    induktív csatolású plazma tömegspektrometria, ICP-MS (EN 17053)
                                 
                              A takarmány-alapanyagok és a takarmánykeverék teljes réztartalmának számszerű meghatározására:
                        
                                    —
                                 
                                 
                                    induktív csatolású plazma atomemissziós spektrometria (ICP-AES (EN 15510 vagy EN 15621) vagy
                                 
                              
                                    —
                                 
                                 
                                    atomabszorpciós spektrometria, AAS (a 152/2009/EK bizottsági rendelet IV. mellékletének C. pontja vagy ISO 6869) vagy
                                 
                              
                                    —
                                 
                                 
                                    induktív csatolású plazma tömegspektrometria, ICP-MS (EN 17053)
                                 
                              
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports